
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 282 

6 Ιουνίου 2013 


Α ΠΟΦΑΣΕ ΙΣ 

Αριθμ. 26088/6534 

Επικύρωση έκθεσης καθορισμού ορίων Αιγιαλού και Πα¬ 
ραλίας στην παραλιακή περιοχή «Φούρκες», έμπρο¬ 
σθεν των Κ.Μ. 1858Γ έως και Κ.Μ. 1834 Γαιών Λαχανιάς, 
Δήμου Ρόδου, Νήσου Ρόδου, Νομού Δωδεκανήσου. 

Η ΓΕΝΙΚΗ ΓΡΑΜΜΑΤΕΑΣ 
ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 3200/55 «περί διοικητικής απο- 
κεντρώσεως» όπως αυτές τροποποιήθηκαν και ισχύουν 
σήμερα με τα Ν.Δ. 532/70, Β.Δ. 704/70, Β.Δ. 192/72, Π.Δ. 
347/86, Ν 2026/92 και Π.Δ. 97/93. 

2. Τις διατάξεις των άρθρων 3 και 34 του Ν. 2971/2001 
(Φ.Ε.Κ. 285/τ.Α'/19-12-20 01) «Αιγιαλός, παραλία και άλλες 
διατάξεις». 

3. Τις διατάξεις του Κ.Δ. 132/1929 «περί Κτηματολο- 
γικού Κανονισμού Δωδεκανήσου» που διατηρήθηκε σε 
ισχύ με το άρθρο 8 Ν. 510/1947. 

4. Τις διατάξεις των άρθρων 1 μέχρι και 7 του 
ΑΝ 2344/40 «περί αιγιαλού και παραλίας» όπως έχουν 
τροποποιηθεί και συμπληρωθεί μεταγενέστερα με τις 
διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

5. Τις διατάξεις του Ν. Δ. 439/70 «περί συμπληρώσεως 
των διατάξεων περί αιγιαλού». 

6. Τις διατάξεις του άρθρου 20 Ν. 719/77 «περί τρόπου 
σύνταξης τοπογραφικών - υψομετρικών διαγραμμάτων 
από ιδιώτες μηχανικούς κ.λπ.». 

7. Τις διατάξεις του άρθρου 100 του Π.Δ. 284/88, όπως 
τροποποιήθηκε και ισχύει σήμερα. 

8. Το υπ’ αριθ. Δ3090/646/1976 έγγραφο του Υπουρ¬ 
γείου Οικονομικών «περί του στη Δωδεκάνησο ορίου 
αιγιαλού». 

9. Τις διατάξεις του άρθρου 1 του Ν. 2503/97 - ΑΊ07 
με τις οποίες οι Περιφερειακές Υπηρεσίες Υπουργεί¬ 
ων Οικονομικών που συγκροτούσαν την περιφερεια¬ 
κή Διοίκηση Νομού ή Νομαρχίας δεν υπήχθησαν στην 
Περιφέρεια, ούτε καταργήθηκαν αλλά αποτελούν από 
01-09-1997 Υπηρεσίες του Υπουργείου Οικονομικών. 

10. Τις διατάξεις του άρθρου 46, παρ. 21, Ν. 3220/2004 
(Φ.Ε.Κ. 15 Α'), στις οποίες προβλέπεται ότι από 10-04-2004 
αρμοδιότητες του Υπουργού Οικονομίας και Οικονομικών 


οι οποίες ανήκαν ή είχαν μεταβιβασθεί στους Νομάρχες 
μέχρι την έναρξη λειτουργίας των Νομαρχιακών Αυτοδι¬ 
οικήσεων και αφορούν θέματα Υπηρεσιών του Υπουργεί¬ 
ου Οικονομίας και Οικονομικών, που εξαιρέθηκαν από την 
κατάργηση σύμφωνα με τις διατάξεις της παραγράφου 
2 του άρθρου 39, Ν. 2218/1994, περιέρχονται στον Γ ενικό 
Γραμματέα της Περιφέρειας εκτός των θεμάτων Υ.Δ.Ε. 

11. Την υπ’ αριθ. 1063649/790/Α0006/03-08-2004 από¬ 
φαση του Υπουργού Οικονομίας και Οικονομικών «Κα¬ 
ταγραφή - Διοικητική κωδικοποίηση των αρμοδιοτήτων 
σε θέματα Υπηρεσιών του Υπουργείου Οικονομίας και 
Οικονομικών που περιέρχονται στους Γ ενικούς Γ ραμ- 
ματείς Περιφερειών». 

12. Την υπ’ αριθ. 562/2005 Γνωμοδότηση του Νομικού 
Συμβουλίου του Κράτους σχετικά με την διάταξη του 
άρθρου 5 παρ. 5 εδ. γ' του Ν. 2971/2001. 

13. Τ ις διατάξεις της παρ. 2 του άρθρου 6, του άρθρου 
280 και τις διατάξεις της παρ. III του άρθρου 186 του 
Ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης» (Α' 87) σύμφωνα με την οποία οι αρμοδιότη¬ 
τες των Περιφερειών του άρθ. 3 θα ασκούνται από τις 
Αποκεντρωμένες Διοικήσεις κατά περίπτωση. 

14. Το αριθ. Π.Δ. 143/2010 (Φ.Ε.Κ. 236/τ.Α'/27-12-2010) 
«Οργανισμός της Αποκεντρωμένης Διοίκησης Αιγαίου». 

15. Το υπ’ αριθ. πρωτ. Δ6Α1022671/ΕΞ/10-02-2011 έγ¬ 
γραφο της Γενικής Γραμματείας Φορολογικών και Τε- 
λωνιακών Θεμάτων του Υπουργείου Οικονομικών περί 
«Αρμοδιότητας Υπογραφής». 

16. Την υπ’ αριθ. 10562/10.10.2011 (Ορθή επανάληψη) 
απόφαση του Γ ενικού Γ ραμματέα της Αποκεντρωμένης 
Διοίκησης, με την οποία ορίστηκαν τα μέλη της επιτρο¬ 
πής για τον καθορισμό ορίων Αιγιαλού και Παραλίας 
στο Νομό Δωδεκανήσου. 

17. Την υπ’ αριθ. 50458/6402/30.10.2012 απόφαση της 
Γενικής Γραμματέως της Αποκεντρωμένης Διοίκησης 
Αιγαίου (ΦΕΚ 3167/Β/29.11.2012) περί παροχής εξουσιο¬ 
δότησης υπογραφής πράξεων και εγγράφων «Με εντολή 
Γ ενικού Γ ραμματέα» στον Προϊστάμενο της Γ ενικής Δ/ 
νσης Εσωτερικής Λειτουργίας της Αποκεντρωμένης 
Διοίκησης Αιγαίου και στους Προϊσταμένους των ορ¬ 
γανικών μονάδων αυτής. 

18. Την από 13-09-2012 έκθεσή της κατά το άρθρο 3 
του Ν. 2971/2001 αρμόδιας επιτροπής καθορισμού ορίων 
Αιγιαλού και Παραλίας για τον καθορισμό των ορίων 

του Αιγιαλού και της Παραλίας στην παραλιακή περιοχή 
με την επωνυμία «Φούρκες», Λαχανιάς, έμπροσθεν των 
Κ.Μ. 1858Γ έως και 1834 Γαιών Λαχανιάς, Δήμου Ρόδου, 
Νήσου Ρόδου, Νομού Δωδεκανήσου. 

19. Το τοπογραφικό - υψομετρικό και κτηματογραφικό 
διάγραμμα, το οποίο συντάχθηκε τον Ιούνιο του 2012, 
από τον Αριστείδου Γ. Σωτήριο, Αγρονόμο και Τοπογρά¬ 
φο Μηχανικό, αποτελούμενο από μία πινακίδα, κλίμακας 
1:500, το οποίο ελέγχθηκε από τον Χειράκη Ιωάννη στις 
20-08-2012 και θεωρήθηκε ως προς την ορθότητα της 
αποτύπωσης του, επίσης στις 20-08-2012, από τον Παύ- 
λους Γεώργιο, Εφοριακό, Προϊστάμενο της Κτηματικής 
Υπηρεσίας Δωδεκανήσου. Στο τοπογραφικό αυτό χα- 
ράχθηκε με ερυθρά συνεχόμενη πολυγωνική γραμμή η 
οριογραμμή του Αιγιαλού με στοιχεία κορυφών (Α1, Α2, 
...., Α14, Α15, ΑΤ) σύμφωνα με τις διατάξεις του άρθρου 3 
του Κ.Δ. 132/1929. Σύμφωνα με τις ίδιες διατάξεις καθο¬ 
ρίστηκε οριογραμμή Παραλίας με στοιχεία κορυφών (Π1, 
Π2 Π8, Π9) όπου η πολυγωνική του Αιγιαλού δεν τέμνει 
τα προς τη θάλασσα όρια των κτηματολογικών μερίδων. 

20. Το υπ’ αριθ. πρωτ. Φ.119/172871/Σ.2553/01 -06-2012 
έγγραφο του Γενικού Επιτελείου Εθνικής Άμυνας 
(Γ.Ε.Ε.Θ.Α.), σύμφωνα με την παράγραφο 1, του άρθρου 
113, του Ν. 3978/2011, κατά το οποίο το Γ.Ε.Ε.Θ.Α., δεν 
έχει αντίρρηση από πλευράς αρμοδιοτήτων του, όπως 
αυτές απορρέουν από το άρθρο 17, του Ν. 2971/01, για 
την ολοκλήρωση της διοικητικής διαδικασίας χάραξης 
της οριογραμμής Αιγιαλού στην εν λόγω θέση. 

21. Το από με αριθμό πρωτ. 2/41522/19-04-2013 αποδει¬ 
κτικό ανάρτησης του Δήμου Ρόδου με το οποίο τοιχο- 
κολλήθηκε η από 13-09-2012 έκθεση της επιτροπής και 
το τοπογραφικό διάγραμμα σε μία πινακίδα το οποίο 
συντάχθηκε για τον καθορισμό των ορίων του Αιγιαλού 
στη θέση «Φούρκες», Λαχανιάς, Δήμου Ρόδου, Νήσου 
Ρόδου, Νομού Δωδεκανήσου, αποφασίζουμε: 

Επικυρώνουμε την από 13-09-2012 έκθεσή της κατά 
το άρθρο 3, του Ν. 2971/2001, αρμοδίας επιτροπής περί 
χάραξης των ορίων Αιγιαλού και Παραλίας, με την οποία 
καθορίστηκαν τα όρια του Αιγιαλού και της Παραλίας 
στην περιοχή «Φούρκες», Λαχανιάς, Δήμου Ρόδου, Νήσου 
Ρόδου, Νομού Δωδεκανήσου, επί τοπογραφικού - υψο¬ 
μετρικού και κτηματογραφικού διαγράμματος σε μία 
πινακίδα το οποίο θεωρήθηκε στις 20-08-2012 από την 
Κτηματική Υπηρεσία Δωδεκανήσου. 

Στο τοπογραφικό αυτό διάγραμμα, χαράχθηκε από 
την εν λόγω επιτροπή, όπως πιο πάνω αναφέρεται, η 
οριογραμμή του Αιγιαλού με ερυθρά συνεχόμενη πο¬ 
λυγωνική γραμμή και στοιχεία κορυφών (Α1, Α2, ...,Α14, 
Α15, ΑΤ) με εξάρτηση των κορυφών αυτών, από συντε¬ 
ταγμένες του κρατικού τριγωνομετρικού δικτύου της 
χώρας όπως αυτές εμφανίζονται στον σχετικό πίνακα 
επί του τοπογραφικού -υψομετρικού και κτηματογραφι- 
κού διαγράμματος, κλίμακας 1:500, σε μία πινακίδα που 
συντάχθηκε για τον σκοπό αυτό. 

Η καθορισθείσα και χαραχθείσα οριογραμμή αιγιαλού 
αποτελεί το όριο του μεγίστου πλην συνήθους χειμερίου 
κύματος, σύμφωνα με τις διατάξεις του άρθρου 3 του 
Κ.Δ. 132/1929 που διατηρήθηκε σε ισχύ με το άρθρο 8 
του Ν. 510/1947 και του άρθρου 26 του Ν. 2971/2001. 

Σύμφωνα με τις ίδιες διατάξεις καθορίστηκε οριογραμ- 
μή Παραλίας υπό στοιχεία κορυφών (Π1, Π2,..., Π8, Π9). 

Ο καθορισμός των ορίων αιγιαλού στη θέση αυτή 
γίνεται για πρώτη φορά και προς εξυπηρέτηση των 
σκοπών των διατάξεων του Ν. 2971/2001. 


Η παρούσα απόφαση μαζί με την έκθεση της επιτρο¬ 
πής και το τοπογραφικό διάγραμμα να δημοσιευθούν 
στην Εφημερίδα της Κυβερνήσεως. 

Ερμούπολη, 27 Μα'ΐου 2013 

Η Γ ενική Γ ραμματέας Αποκεντρωμένης Διοίκησης 
ΒΑΣΙΛΙΚΗ ΜΠΑΛΑΣΚΑ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΤΟΥ ΑΙΓΙΑΛΟΥ ΚΑΙ ΤΗΣ ΠΑΡΑΛΙΑΣ 
(ΑΡΘΡΟ 3 & ΑΡΘΡΟ 9 ΤΟΥ Ν. 2971 
Φ.Ε.Κ. 285/τ.Α'/19.12.2001) 

Για τον καθορισμό των ορίων του αιγιαλού και της 
παραλίας που γίνεται για πρώτη φορά στην παραλιακή 
περιοχή με την επωνυμία «Φούρκες», Λαχανιάς (από Κ.Μ. 
1858Γ έως Κ.Μ. 1834 Γαιών Λαχανιάς), Δήμου Ρόδου, 
Νήσου Ρόδου, του Νομού Δωδεκανήσου. 

Στη Ρόδο σήμερα 13-09-2012 ημέρα Πέμπτη, οι υπο¬ 
γεγραμμένοι: 

1. Παύλους Γεώργιος, Εφοριακός, Διευθυντής της Κτη¬ 
ματικής Υπηρεσίας Δωδεκανήσου, ως πρόεδρος. 

2. Χειράκης Ιωάννης, Αγρονόμος & Τοπογράφος Μη¬ 
χανικός της Κτηματικής Υπηρεσίας Δωδεκανήσου, ως 
μέλος. 

3. Αργυρίου Ιωάννης, Πλοίαρχος Λ. Σ., Κεντρικός Λι¬ 
μενάρχης Ρόδου, ως μέλος. 

4. Χατζάκης Γεώργιος, Αρχιτέκτων Μηχανικός, Διευ¬ 
θυντής Υπηρεσίας Δόμησης Δήμου Ρόδου, ως μέλος. 

5. Φαρμακίδης Νικόλαος, Πολιτικός Μηχανικός, Προ¬ 
ϊστάμενος Τμήματος Περιβάλλοντος & Χωρικού Σχε- 
διασμού Δωδεκανήσου της Αποκεντρωμένης Διοίκησης 
Αιγαίου, ως μέλος. 

Χρέη γραμματέα στην επιτροπή άσκησε ο εκ των 
μελών αυτής, Χειράκης Ιωάννης, Αγρόν. & Τοπογρά¬ 
φος Μηχανικός, υπάλληλος της Κτηματικής Υπηρεσίας 
Δωδεκανήσου. 

Οι ανωτέρω αποτελούν την επιτροπή καθορισμού των 
ορίων του αιγιαλού και της παραλίας όπως αυτή κα¬ 
θορίστηκε με την με αρ. πρωτ. 10562/10-10-2011 (Ορθή 
επανάληψη) απόφαση του Γ ενικού Γ ραμματέα της Απο¬ 
κεντρωμένης Διοίκησης Αιγαίου, με την οποία καθορί¬ 
στηκαν τα μέλη της εν λόγω επιτροπής στην Νομαρχία 
Δωδεκανήσου δυνάμει του άρθρου 3 του Ν. 2971 (Φ.Ε.Κ. 
285/τ.Α7ΐ9-12-2001): 

Λαμβάνοντας υπόψη 

1. Την με αριθμό πρωτ. Δ.Κ. 2590/06-08-2012 αίτηση του 
Φραράκη Θεόδωρου, για τον καθορισμό των ορίων του αιγι- 
αλού και της παραλίας στην παραλιακή περιοχή «Φούρκες» 
έμπροσθεν των Κ.Μ. 1834 -1854 -1855 -1858 Γ αιών Λαχα- 
νιάς, Δήμου Ρόδου, Νήσου Ρόδου, του Νομού Δωδεκανήσου. 
(Σχετικό τα υπ’ αριθ. 52 & 53/01-08-2012 Δ.Π.Υ.). 

2. Το τοπογραφικό - υψομετρικό και κτηματογραφικό 
διάγραμμα, θεωρημένο από το Κτηματολόγιο Ρόδου 
σύμφωνα με το άρθρο 26 του Ν. 2971/01, το οποίο συ¬ 
ντάχθηκε, βάσει των διατάξεων του ιδίου ως άνω Νόμου 
και των τεχνικών προδιαγραφών του Π.Δ. 696/74, με 
ημερομηνία σύνταξης 15-06-2012, από τον Αριστείδου 
Σωτήρη, Αγρονόμο και Τοπογράφο Μηχανικό, αποτε¬ 
λούμενο από μία πινακίδα, κλίμακας 1/500. Το τοπο- 
γραφικό αυτό ελέγχθηκε ως προς την ορθότητα της 
αποτύπωσης στις 20-08-2012 από τον Χειράκη Ιωάννη, 
Αγρονόμο & Τοπογράφο Μηχ/κό, τεχνικό υπάλληλο της 
Κτηματικής Υπηρεσίας Δωδεκανήσου και θεωρήθηκε 

στις 20-08-2012, από τον Παύλους Γεώργιο, Προϊστάμενο 
της Κτηματικής Υπηρεσίας Δωδεκάνησου. 

3. Την προς Βορά χαραγμένη οριογραμμή Αιγιαλού - 
Παραλίας, η οποία επικυρώθηκε δια της δημοσίευσης 
στο υπ’ αριθ. Φ.Ε.Κ. 103/τ.Δ701 -03-2010. 

Στην περίπτωση αυτή η πρώτη κορυφή της ανωτέρω 
χαραχθείσας στο παρελθόν οριογραμμής του Αιγιαλού 
(Αΐ), συνδέεται με την τελευταία κορυφή (Α15) της πο¬ 
λυγωνικής του Αιγιαλού της υπό χάραξη υπόθεσης, ενώ 
στην συναρμογή των δύο οριογραμμών τοποθετήθηκε 
σχηματική τομή επί του τοπογραφικού διαγράμματος, (οι 
συν/νες στο Ε.Γ.Σ.Α. ’87 εμφανίζονται στον σχετικό πίνακα). 

4. Τις διατάξεις του Ν. 2971/2001 «Αιγιαλός, παρα¬ 
λία και άλλες διατάξεις» όπως αυτός ισχύει και τον 
Ν. 1337/1983 καθώς και την προς αυτόν Δικαστηριακή 
και Διοικητική Νομολογία. 

5. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 
ξηράς καθώς και τα στοιχεία καθορισμού αιγιαλού και 
παραλίας που προβλέπονται από το άρθρο 9 του Νόμου 
2971/2001 και ειδικότερα: 

Α. Τη γεωμορφολογία του εδάφους για την οποία 
αναλυτικά αναφέρεται ότι: 

(1) Η μορφολογία της ακτής που αποτελείται από 
άμμο, κροκάλες και μικρά βράχια με μεγάλα φυσικά 
πρανή κοντά στην ακτογραμμή όπως εξάλλου διαπι¬ 
στώνεται και στα συνημμένα τοπογραφικά. 

(2) Της ακτής συνέχονται εκτάσεις με έδαφος γαιώδες 
και γεωργική δραστηριότητα Οι εκτάσεις αυτές βρίσκο¬ 
νται εκτός σχεδίου Πόλεως ή οικισμού. 

(3) Το φυσικό όριο βλάστησης το οποίο απεικονίζεται 
επί των τοπογραφικών ως πολυγωνική γραμμή βλάστη¬ 
σης και αναγνωρίστηκε κατά το δυνατόν την χρονική 
περίοδο της αποτύπωσης από τον διενεργούντα αυτή. 

Β. Το γεγονός ότι στην περιοχή δεν εντοπίστηκαν 
παράκτιοι φυσικοί πόροι. Με την έννοια φυσικοί πόροι 
νοείται το σύνολο των πρώτων υλών που προέρχονται 
από τη φύση, δηλαδή από το έδαφος, τα δάση, τα ύδατα, 
και αξιοποιούνται βιομηχανικώς. 

Γ. Την εκτίμηση των μετεωρολογικών στοιχείων της 
περιοχής, ήτοι το γεγονός ότι στην περιοχή οι άνεμοι 
που επικρατούν στην περιοχή είναι κυρίως Ανατολικοί 
- Νοτιοανατολικοί. 

Η συνήθης ένταση τους γενικά δεν είναι μεγάλη αλλά 
κατά περίπτωση είναι δυνατόν να πλησιάσει τα 7-8 Β. 

Δ. Τη μορφολογία του πυθμένα, ο οποίος συνίσταται 
από άμμο με ποσειδώνια - διάσπαρτα βράχια και κλίση 
που είναι ομαλή με μικρά βάθη, καθώς και το ότι σε πε¬ 
ριοχές με μικρά βάθη και μικρές κλίσεις του βυθού, όπου 
η θραύση του κύματος και η εκτόνωση της ενέργειας 
του γίνεται σε μεγάλη απόσταση από την ακτογραμμή, 
η επίδραση του κύματος στην ακτή είναι μικρή ενώ σε 
περιπτώσεις ακτών με μεγάλες κλίσεις βυθού και μεγά¬ 
λα βάθη κοντά στην ακτή όπου η θραύση των κυμάτων 
συντελείται κοντά στην ακτή ή ακόμη και πάνω σ' αυτή ο 
κυματισμός καλύπτει κατά κανόνα μεγάλο εύρος ακτής 
προκειμένου να εκτονωθεί. 

Ε. Τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μεγάλο ανάπτυγμα πελάγους, καθώς και το ότι μεγάλο 
ανάπτυγμα θαλάσσιας έκτασης συμβάλλει στη δημιουρ¬ 
γία μεγαλύτερης έντασης κυματικού πεδίου σε σχέση 
με κλειστές θαλάσσιες περιοχές (όρμους ή κόλπους) 
που έχουν ίδια ένταση ανέμου. 

ΣΤ. Τη μη ύπαρξη εγκεκριμένων χωροταξικών κατευ¬ 


θύνσεων και χρήσεων γης που να επηρεάζουν την εξε¬ 
ταζόμενη παράκτια ζώνη. 

Ζ. Την ύπαρξη Κτηματολογίου οι κτηματολογικές 
μερίδες γαιών του οποίου εμφανίζονται επί του το- 
πογραφικού διαγράμματος θεωρημένες αρμοδίως από 
το Κτηματολογικό Γ ραφείο Ρόδου. Επί του τοπογραφι- 
κού-υψομετρικού και κτηματογραφικού διαγράμματος 
χάραξης δεν αναφέρονται οι «φερόμενοι ιδιοκτήτες» 
των κτηματολογικών μερίδων, αφού η αναγραφή ή μη 
των στοιχείων τους δεν επηρεάζει την χάραξη της θέ¬ 
σης της οριογραμμής του Αιγιαλού και της Παραλίας. 
Σημειώνεται εδώ ότι η κτηματολογικές μερίδες στην 
Δωδεκάνησο είναι μοναδικά ορισμένες για κάθε μία 
κτηματολογική περιφέρεια και το ιδιοκτησιακό καθε¬ 
στώς (νομή, κατοχή και κυριότητα) κάθε μίας από αυτές 
δεν σχετίζεται με τον κοινόχρηστο χώρο. Με το σχή¬ 
μα, τη θέση και το μέγεθος του κοινόχρηστου χώρου 
σχετίζεται άμεσα το μέγεθος, το σχήμα και η θέση 
των κτηματολογικών μερίδων κάθε φορά και σε καμία 
περίπτωση ο κύριος αυτών. 

Η. Τη μη ύπαρξη ευπαθών οικοσυστημάτων και προ- 
στατευόμενων περιοχών στην εξεταζόμενη περιοχή. 

Θ. Το γεγονός ότι εντός του κοινόχρηστου χώρου 
Αιγιαλού - Παραλίας του Δημοσίου δεν υφίστανται κα¬ 
τασκευασμένα τοιχία - συρματοπεριφράξεις. κ.λπ. 

6. Η καθορισθείσα και χαραχθείσα επί του προαναφε- 
ρόμενου τοπογραφικού - υψομετρικού - κτηματογραφι- 
κού διαγράμματος οριογραμμή του αιγιαλού, αποτελεί 
το όριο του μεγίστου πλην συνήθους χειμέριου κύματος 
προσαυξημένου κατά δώδεκα μέτρα (μόνο στις εκτός 
σχεδίου πόλεως περιοχές), σύμφωνα με τις διατάξεις 
του άρθρου 3 του Κ.Δ. 132/1929, που διατηρήθηκε σε 
ισχύ με το άρθρο 8 του Ν. 510/1947 σε συνδυασμό με τις 
διατάξεις του άρθρου 26 του Ν. 2971/2001, χαράχθηκε 
δε με τέτοιο τρόπο ώστε να εξασφαλίζει το μέγιστο 
δυνατό εύρος του κοινοχρήστου χώρου και να μη λαμ¬ 
βάνει υπόψη της τα μη νόμιμα τεχνικά έργα. 

7. Οριογραμμή παραλίας χαράχθηκε με κίτρινη, συνε¬ 
χόμενη, πολυγωνική γραμμή, υπό στοιχεία κορυφών (Π1, 

Π2.. Π8, Π9) σύμφωνα με τις διατάξεις άρθρου 3 Κ.Δ. 

132/1929 στα σημεία όπου η οριογραμμή του αιγιαλού 
δεν τέμνει τα προς την θάλασσα όρια των κτηματολο- 
γικών μερίδων. 

8. Ο καθορισμός των ορίων του αιγιαλού και της 
παραλίας στη θέση αυτή γίνεται για πρώτη φορά και 
προς εξυπηρέτηση των σκοπών που τάσσονται από τις 
διατάξεις του Ν. 2971/01 «Αιγιαλός, παραλία και άλλες 
διατάξεις», αποφασίζουμε 

και καθορίζουμε επί του ως ανωτέρω τοπογραφικού 
διαγράμματος: 

α) Την οριογραμμή του αιγιαλού με ερυθρά συνεχή 

πολυγωνική γραμμή και στοιχεία κορυφών (Α1, Α2,. 

Α14, Α15, ΑΤ). 

β) Την οριογραμμή της παραλίας με κίτρινη συνεχή 

πολυγωνική γραμμή και στοιχεία κορυφών (Π1, Π2. 

Π8, Π9). 

Η Επιτροπή 

Ο Πρόεδρος 
Γ. ΠΑΥΛΟΥΣ 

Τα Μέλη 

I. ΧΕΙΡΑΚΗΣ 
I. ΑΡΓΥΡΙΟΥ 
Γ. ΧΑΤΖΑΚΗΣ 
Ν. ΦΑΡΜΑΚΙΔΗΣ 





Υπόυνηυα επιτροπής καθορισμού Αιγιαλού 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ·^) 


Ηλεκτρονική Διεύθυνση: ήίίρ://νννννν.β1.9τ - β-πιαϊΙ: ννβόπΐ3δ1βτ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* Ο 4 Ο Ο 2 8 20606 1 30008* - 



















































































